तेज प्रताप यादव अपने भाई का जन्मदिन अलग तरह से मनाया। उन्होंने छोटी पटनदेवी में महाआरती और विशेष पूजा-अर्चना कर तेजस्वी यादव की खुशहाली, स्वास्थ्य, दीर्घायु होने की कामना की। उन्होंने कहा कि उनके भाई में प्रतिभा और क्षमता दोनों है। ईश्वर से कामना करते हैं कि उनकी क्षमता में और वृद्धि हो, ताकि वह पूरी निष्ठा और लगन से जनता और देश की सेवा करते रहें। वहीं, युवा राजद ने पौधरोपण कर तेजस्वी यादव का जन्मदिन मनाने का फैसला किया है। युवा राजद के प्रवक्ता सह मीडिया प्रभारी अरुण कुमार यादव ने बताया कि अपने नेता का जन्मदिन युवा दिवस के रूप में मनाया जायेगा।